**Предварителна оценка на въздействието на проект на нов Правилник за устройството и дейността на ОП „Общински пазари“**

|  |  |
| --- | --- |
| Елементи на оценката | Аргументация |
| Основания за иницииране на промени | Чрез приемането на нов Правилник за устройството и дейността на ОП „Общински пазари“ се цели текстовете на Правилника за устройството и дейността на ОП „Общински пазари“ да бъдат приведени в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС и на относимото законодателство, както и да се отразят коректно промените в наличните дълготрайни материални активи в Приложение № 2 - Опис на предоставеното за управление имущество, в съответствие със записаните в счетоводните регистри.  |
| Заинтересовани групи | Заинтересованите страни и засегнатите групи от приемането на инициираните промени в Правилника за устройството и дейността на ОП „Общински пазари“ са общинските предприятия на община Пловдив и в частност – ОП „Общински пазари“. Използваните методи за определянето им са обществени консултации и сравнителен анализ. |
| Анализ на разходи и ползи | За приемането на новия Правилник за устройството и дейността на ОП „Общински пазари“, в частта на промяна в описа на предоставеното за управление имущество не е необходимо разходването на бюджетни средства.  |
| Административна тежест и структурни промени | Не са необходими други административни промени към настоящия момент |
| Въздействие върху нормативната уредба | Посредством приемането на новия Правилник за устройството и дейността на ОП „Общински пазари“ ще се отмени Правилника за устройството и дейността на „Общински пазари“, приет с Решение №407, взето с Протокол №19 от 25.10.2019г., последно изменен с Решение на Общински съвет Пловдив №104, взето с Протокол №6 от 28.03.2019г. |